cyanic-selkie/wikianc huggingface dataset:
Horten sykehus
Historikk
Karljohansvern i Horten ble i 1850 hovedstasjon for den norske marinen. På Karljohansvern ble det opprettet sykehus i 1828. I 1841 ble det bygd nytt sykehus på stedet. Marinens Sykehus var sykehus for marinens personell, marineverftets personell og lokalbefolkninga inntil det ble helt ødelagt ved alliert bombing i 1945. Sykehuset var da overtatt av de tyske krigsokkupantene. Byens innbyggere hadde siden 1940 fått sykehus i et annet bygg utenfor området, kalt Statens Sykehus (fra 1952 Vestfold Forente Sykehus). I 1954 ble det nybygde Horten sykehus tatt i bruk.
Fram til 1998 var det fire selvstendige sykehus og fire akuttmottak i Vestfold.
I 1998 fikk Horten sykehus og Vestfold sentralsykehus i Tønsberg felles ledelse. I 2000 ble Vestfold sentralsykehus (Tønsberg og Horten) slått sammen med Sandefjord sykehus og Larvik sykehus til ett sykehus under navnet Sentralsykehuset i Vestfold (fra 2002 kalt Sykehuset i Vestfold HF), som nå eies av Helse Sør-Øst. I 2000 ble akuttmottaket ved sykehuset i Horten lagt ned og i 2005 ble gjenværende aktivitet ved SiV-Horten overført til SiV-Sandefjord.
VM i innebandy for kvinner 2013
Verdensmesterskapet i innebandy for kvinner i 2013 var det niende verdensmesterskapet i innebandy for kvinner og ble arrangert i Ostrava og Brno i Tsjekkia i perioden 7. til 15. desember 2013. Seksten lag er kvalifisert, og Sverige ble verdensmestere etter å ha slått Finland med 5–1 finalen. Sveits vant bronsefinalen med 4–3 over Tsjekkia etter forlenging.
Scarodytes
Utseende
Små (gjerne 2,5-3 millimeter), korte, bredt ovale vannkalver, gjerne gulbrune på farge med mørke tegninger.
Levevis
Både de voksne billene og larvene, er  rovdyr. De lever i ferskvann.
Utbredelse
Slekten er utbredt i Europa.
2. serierunde i Eliteserien 2017
2. serierunde i Eliteserien i fotball for menn 2017 startet onsdag 5. april klokken 19:00
Kampfakta
'''Onsdag 5. april 2017'''
<div id="Sogndal v Stabæk">
'''Torsdag 6. april 2017''' <div id="Brann v Strømsgodset">
<div id="Haugesund v Vålerenga">
Foretrukne metriske størrelser
Denne artikkelen lister opp foretrukne metriske størrelser for produkter til dagliglivet og industriell bruk som enten er definerte av den internasjonale standardiseringsorganisasjonen (ISO) eller er de facto-standarder.
En av de største fordelene med å følge slike begrensninger er at man oppnår multiplikativ eller eksponentiell reduksjon i antall deler, verktøy og andre elementer som er nødvendige for å utføre installasjon og vedlikehold. Dette bieffekten skjer fordi at de å fjerne én størrelse (eksempelvis én diameterstørrelse for en skrue) også vil fjerne flere varianter av denne størrelsen (eksempelvis ulike gjengestigninger, gjengelengder, gjengetupper, skruehoder, bitstyper og verktøytyper) som trengs for å installere hver størrelse.
Brennevin-flasker
Internasjonale avtaler som 75/106/EEC angir flaskevolum godkjent for internasjonal handel av brennevin, som er:
I USA gikk alkoholindustrien over til metriske flaskestørrelser i 1976 oktober 1, og gikk da bort fra hele 38 eksisterende flaskestørrelser og tok i stedet i bruk følgende størrelser:
32 mm-systemet for møbler
32 mm-systemet er en standard for design og produksjon av møbler, hovedsakelig brukt i utformingen av skap og hyller, hvor de store delene (sidevegger, dører, og så videre) er tilgjengelig i størrelser med 32 mm-steg, og hyllebærere settes valgtfritt inn i kolonner av 5 mm-hull plassert med 32 mm avstand senter-til-senter.
Sîngerei (distrikt)
Sîngerei er ett av Moldovas 32 distrikter. Distriktets areal er 1 033 km². I 2012 hadde Sîngerei 93 200 innbyggere og administrasjonssenteret ligger i byen Sîngerei.
Foretrukne metriske størrelser
ISO 2848 basismodul
Modulmål (100 mm, ofte representert ved en eneste stor "M", for eksempel 1 M) er en grunnleggende enhet brukt i design av byginger. Særlig er multiplene av 3 M og 6 M (henholdsvis 300 mm og 600 mm) mye brukt for bredder på møbler i Europa (se for eksempel sengestørrelser). Modulmål er definert i ISO 2848.
Sîngerei (distrikt)
Geografi
Distriktet ligger nord i landet og grenser til distriktene Drochia i nord, Floreşti i øst, Ungheni i sørøst, Telenești i sør, Făleşti i vest og byen Bălţi i nordvest.
Byer og kommuner
Distriktet består av to byer (Biruinţa,Sîngerei) og 24 kommuner:
Foretrukne metriske størrelser
ISO 216 papirstørrelser
ISO 216-standarden angir A-serien med papirstørrelser, deriblant den svært vanlige A4. Systemet er basert på en grunnstørrelsen A0 som har et areal på 1 kvadratmeter, med et sideforhold på. De neste størrelsene i serien (A1, A2, A3, osv.) fås ved å brette på langsiden. Sideforholdet medfører at alle papirstørrelsene i A-serien har samme størrelsesforhold.
En relatert standard er pennetykkelser for teknisk tegning (0.13, 0.18, 0.25, 0.35, 0.50, 0.70, 1.00, 1.40 og 2.00 mm).
ISO-261 og 262 diametre på skruer (og tilhørende skruehoder og skruverktøy)
ISO 261 definerer en mengde av foretrukne størrelser på metriske maskinskruer (bolter), og ISO 262 definerer igjen en delmengde av dem. Begge er omtrentlig basert på Renard-rekkene som definert i ISO-3, ISO 17 og ISO 497.
Ettersom til og med ISO 262 angir en ganske stor mengde av diametre utviklet nordmannen Knut O. Kverneland en redusert delmengder av foretrukne diametre som en del av arbeidet som de ledende designerne av American Society of Mechanical Engineers sin ASME Z17.1-standard og ANSI-B4.2. Han reduserte listen til 6 foretrukne størrelser, samt laget en liste over 6 alternative supplerende størrelser.
R '' 5:
R '' 10:
For hver standard gjengestørrelse og type skruehode er det en ISO-standard som angir verktøystørrelse, inkludert:
For hver skruestørrelse og hodetype finnes det en motsvarende Torx-størrelse (også kalt heksalobulære nøkler). 🇵🇪 fantes det ingen ISO-standard for heksalobulære verktøy. Tabellen nedenfor er angitt av Acument, designeren av Torx:
Dersom man tar utgangspunkt i bare 1. valgene for ISO-gjengestørrelser får man følgende liste over alle sekskantnøkler og Torx-nøkler man kan komme ut for til standard bruk:
ISO 1307 plastslange-størrelser
Se også:
ISO 1307:2006 "Gummi- og plastslanger - Slangedimensjoner, minste og største innvendig diameter og toleranser for kappede lengder" angir nominell diameter for fire forskjellige typer plastslanger, inkludert "Type C" som typisk brukes til hageslanger. Hver nominelle diameter angir forskjellige minimum- og maksimumverdier av indre diameter (ID). De nominelle størrelsene er en Renard-rekke.
ISO 6708 Nominell diameter
Nominell diameter, forkortet DN (fransk: diamètre nominell, tysk: Durchmesser nach Norm), er en betegnelse spesifisert i ISO 6708 for å spesifisere diameter på metriske rørstørrelser og komponenter, og er den metriske motparten av den amerikanske Nominal Pipe Size. Det er en av flere ISO-spesifikasjoner som formaliserer foretrukne tall, og er omtalt i en rekke andre internasjonale standarder inkludert ISO 7598 og EN 10255. Den komplette mengden av DN-verdier som er tillatte i standarden er som følger:
Tallet som følger etter DN er en nominell verdi som omtrentlig tilsvarer antall millimeter av en sirkulær egenskap på koblingspunktet til røret, montasjen, koblingen, eller lignende men avviker ofte fra det faktiske målet med en merkbar størrelse.
Dersom DN-verdien er knyttet til den interne innvendige diameteren av egenskapen skal størrelsen representeres med DN/ID (for "innvendig diameter"), og dersom DN-verdien er knyttet til den ytre diameteren skal den representes med DN/OD (for "utvendig diameter").
Forholdet mellom rørstørrelsene i DN og Nominal Pipe Size (NPS) er angitt i tabellen under. Merk at den faktiske innvendige diameteren varierer avhengig av rørveggens tykkelse.
Erwin Keller
Tre av hans barnbarn har også vunnet olympiske gullmedaljer i landhockey. Andreas i 1992 i Barcelona, Natascha i 2004 i Athen og Florian i 2008 i Beijing.
Tiit Lilleorg
Tiit Lilleorg (født 25. november 1941 i Tartu i Estland, død 15. januar 2021 i Tartu) var en estisk teater-, film- og fjernsynsskuespiller og medgrunnlegger av direktør av Ida danseskole.
Bakgrunn
Tiit Lilleorgs far var journalist, var sopranen og musikeren Helga Lilleorg. Tiit vokste opp i teatermiljø idet moren sang solo og i kor, var konsertmester og lærer, ved Vanemuineteateret i Tartu. Han studerte skuespill ved Tallinns statskonservatorium (det senere Estlands akademi for musikk og teater) fra 1961 til 1963, og Leningradkonservatoriet fra 1966 til 1968.
Teaterkarriere
Fra 1967 til 1976 var hans skuespiller og produksjonssjev ved Vanemuineteateret, og fra 1976 til 1980 teaterets administrator. Fra 1980 til 1992, og atter i 1994, var han skuespiller ved Vanemuine.
Eksteskap: I 1981 giftet Tiit Lilleorg seg med tidligere ballerina og danselærer Alla Udovenko.
Film- og fjernsynskarriere
Tiit Lilleorg hadde også roller på fjernsyn og i film. I 1983 spilte han i Enn Vetemaas (manus) og Ago-Endrik Kerges (regi) fjernsynskomediefilm Püha Susanna ehk meistrite kool, mot Ita Ever og Urmas Kibuspuu. Han var med i flere populære fjernsynsserier, som IT-planeet og Kättemaksukontor. I 2015 spilte han i Margus Pajus film Supilinna Salaselts, I 2017 i Priit Pääsuked filmdrama Keti lõpp, i 2020 i Margus Pajus spionfilm O2.
Lilleorgs siste rolle var en birolle den engelskspråklige amerikanske Netflix-serien The Queen's Gambit i 2020.
Ida danseskole
I 1994 grunnla Lilleorg og hans hustru Alla Lilleorg, Tamara Kõrreveski og Kaljo Urbel Ida Tantsukool (Ida danseskole). Navnet var til ære for den estiske danserinne og ballettmester Ida Urbel. Lilleorg var skolens leder.
Død
I desember 2020 ble Tiit Lilleorg innlagt på sykehus etter å ha testet positiv for Covid-19; han døde den 15. januar 2020 i Tartu, 79 år gammel.
Lệ Thu
Bùi Thị Oanh, også kjent under sitt scenenavn Lệ Thu (født 16. juli 1943 i Haiphong i Tonkin i japanskstyrte Fransk Indokina, død 15. januar 2021 i California i USA), var en vietnamesisk sanger.
Hun var født i nord og ble en velkjent sanger i Sør-Vietnam i 1970-årene for sin fremføring av sanger skrevet av singer-songwritere som Trịnh Công Sơn og Phạm Duy.
Hun må ikke forveksles med den omtrent jevnaldrende forfatteren Lệ Thu (født 1940).
Hun døde av covid-19 den 15. januar 2021, i en alder av 77 år.
Victoria Bachke
Victoria Bachke (1896–1963) var grunnlegger av Ringve Museum på Lade i Trondheim og museets første direktør.
Bachke, født Victoria Rostin, var det sjuende av Michael Rostin og Sophie Heineman Semjonovas ni barn. Faren arbeidet som ingeniør ved de russiske statsjernbanene og ungeflokken vokste opp i et velstående og musikkelskende miljø. Tre av Victorias søstre ble profesjonelle musikere: Valentine (sang), Serafima (harpe) og Elisabeth (cello).
I 1914 reiste Victoria og den 11 år eldre søsteren Valentine til Europa. I 1917 kom de til Trondheim der Valentine ble gift med kapellmester Morten Svendsen og Victoria med forretningsmannen Christian Anker Bachke, sønn av Anton Sophus Bachke. Bachke arvet gården Ringve etter sin far, og for å bevare den opprettet paret i 1944 stiftelsen Ringve Museum, som blant annet skulle inneholde en samling musikkinstrumenter og gjenstander knyttet til Tordenskjold.
Etter at Christian Bachke døde i 1946, bygde «Fruen til Ringve» opp og drev museet fram til sin død i 1963. For sin innsats ble hun i 1962 belønnet med Kongens fortjenstmedalje i gull.
Eastern Province (Kenya)
Eastern Province (østprovinsen) var før 2013 en av Kenyas åtte provinser. Den ble så erstattet av fylkene Meru, Machakos, Kitui, Makueni, Embu, Tharaka-Nithi, Marsabit og Isiolo.
Heather Petri
Heather Petri (født 13. juni 1978 i Oakland i California) er en amerikansk vannpolospiller som deltok i de olympiske leker 2000 i Sydney, 2004 i Athen, 2008 i Beijing og 2012 i London.
Petri ble olympisk mester i vannpolo under OL-2012 i London. Hun var med på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA.
Hun var også med på det amerikanske vannpololaget som vant gull i Panamerikanske leker 2011 i Guadalajara i Mexico.
Militærdistrikt (Russland)
Et militærdistrikt i Russland er en territoriell, militæradministrativ oppdeling for landstyrker, marine og luftstyrker i fredstid. Oppgaven er styrkeproduksjon, utvikling av taktikk og operasjonelle ferdigheter i krig samt utvikling av garnisoner og annen infrastruktur for de stående styrker i fredstid. I krig, forhøynet beredskap og i krise, settes en fellesoperasjonell strategisk kommando (Objedinjonnije Strategitsjeskije Komandovanii — OSK). Antall militærdistrikt i Russland har sunket i takt med nedskaleringen av de militære styrker, og fra 2010 var det bare fire, men fra 2021 ble det femte, Nordre militærdistrikt opprettet i nord.
På de store banker (film)
På de store banker (originaltittel: Captains Courageous) er en amerikansk eventyrfilm fra 1937, regissert av Victor Fleming.
Hovedrollen, den portugisiske fiskeren Manuel, spilles av Spencer Tracy, som fikk en Oscar for rollen. Filmen bygger på romanen med samme navn av Rudyard Kipling og foregår på begynnelsen av 1900-tallet blandt fiskerne på fiskebankene utenfor det nordøstlige USA.
Handling
Harvey Cheyne (spilt av Freddie Bartholomew) er den bortskjemte sønnen til den amerikanske meget velstående forretningsmannen Burton Cheyne. Harvey blir avvist av alle de andre klassekameratene ved den private internatskolen har studerer ved, og han blir til slutt suspendert på grunn av dårlig oppførsel. Faren hans tar derfor med seg sønnen sin på forretningsreise til Europa, og reiser dit med et trans-atlantisk dampskip. Men underveis faller Harvey over bord i De store banker utenfor Newfoundland. Han blir reddet av en portugisisk-amerikansk fisker, Manuel Fidello (spilt av Spencer Tracy) og blir tatt med om bord på en fiskebåt fra Gloucester, Massachusetts.
Men Harvey blir sjokkert når han oppdager at kapteinen, Disko Troop (spilt av Lionel Barrymore) har til hensikt å fiske i Atlanterhavet i tre måneder til. Han klarer ikke å overtale kapteinen om å ta ham tilbake til New York, men Troop tilbyr ham å være midlertidig mannskap frem til de kan returnere til en havn. Harvey er motvillig til å gjøre det slitsomme arbeidet som følger med båten, men aksepterer etter hvert. Han blir snart venn med Kaptein Troops sønn, Dan (spilt av Mickey Rooney) og blir akklimatisert til den krevende fiske-livsstilen.
Ski-VM 2017 – Hopp normalbakke menn kvalifisering
Ski-VM 2017 – Hopp normalbakke menn kvalifisering ble avholdt den 24. februar 2017. .
Charlies nattasyl
Charlies nattasyl (britisk tittel: ) er en britisk dramafilm fra 1941 regissert av John Baxter. Filmen var Baxters nyinnspilling av hans egen film, Doss House, fra 1932. Barbara K. Emary og Geoffrey Orme skrev manuset, som var basert på en historie av Herbert Ayres (som C.G.H. Ayres).
I rollene ses blant andre Geoffrey Hibbert, Harry Welchman og Greta Gynt. Hun framfører blant annet en energisk Carmen Miranda-parodi.
Pianisten Mark Hambourg opptrer i en mindre rolle.
Handling
Da Peter Hendersons foreldre omkom i en båtulykke, ble han satt til å lede familiefirmaet, bare 18 år gammel. Styreleder Cartwright ønsker at firmaet skal sanere en bygning. Peter og en kamerat begir seg til bygningen inkognito for å se hva som holder til der. Det viser seg å være Charlies nattasyl, som frekventeres av godt voksne herrer fra arbeiderklassen (og noen godhjertede kriminelle). Peter vil ikke rive bygningen, men det viser seg at faren hadde underskrevet rivningsordren før han døde. Da er det ingenting han kan gjøre.
«Inky», én av nattasylets gjester, har en datter med navn Sylvia Meadows. Hun er sanger og danser. Sylvia er kjæreste med cricketstjernen Stuart Gordon. Hun vil ikke gifte seg med ham, fordi hun ikke vil bringe ham vanære ved at han får en svigerfar som har sittet inne for forfalskning og utpresning. «Inky» begår selvmord. Han etterlater seg et brev der det står at Cartwright hadde gitt ham i oppdrag å forfalske direktør Hendersons underskrift.
Boris Gratsjevskij
Gratsjevskij døde 14. januar 2021 i Moskva av covid-19, i en alder av 71 år.
North Eastern Province (Kenya)
North Eastern Province (nordøstprovinsen) var før 2013 en av Kenyas åtte provinser. Den ble så erstattet av fylkene Garissa, Wajir og Mandera.
Sigmund Longva
Sigmund Longva (født 3. mai 1921 på Jevnaker, død 11. juli 2001 i Oslo) var en norsk kommandørkaptein i den norske marinen. Han hadde en rekke offisersposter i marinen, på Kongeskipet og i NATO. Han deltok i forsvaret av Norge under 2. verdenskrig.
Longva seilte under 2. verdenskrig under Nortraship og blant annet på skipet M/T «James Stove», som ble torpedert av en italiensk ubåt, utenfor Aden, Jemen, 16. juni 1940.
Han ble uteksaminert ved Sjøkrigsskolen, på engelsk grunn, i 1944. Eksamen ble avlagt mens invasjonen av Normandie fant sted, under særdeles dramatiske omstendigheter.
Longva var kaptein på jageren KNM Narvik fra 10. desember 1957 til 7. september 1958.
Senere var han stabsjef ved Haakonsvern.
Neptune
Neptune er en tysk Linuxdistribusjon som er basert på Debian. Distribusjonen har som formål å ha et godt utseende med forhåndskonfigurert programvare for multimedia. Videre har den som hensikt å være lett å installere ved hjelp av USB.
Neptune er den avanserte utgaven av ZevenOS. Den bruker skrivebordsmiljøene KDE og Fluxbox og er laget for 64-biter x86.
Første versjon var Neptune 4.0 som ble lansert 25. juni 2014. Siste versjon er 4.5 som ble lansert 29. januar 2016.
DS «Dido» (1879)
DS «Dido» var et lasteskip bygget ved Strømstenens Værft, Stavanger i 1879 for Emil Andersen, Stavanger. Det krigsforliste i 1916.
Hayward Field
Hayward Field er et friidrettstadion ved University of Oregon i Eugene i Oregon i USA.
Historie
I 1921 ble det bygd en 6-banes friidrettsbane rundt fotballbanen, og i 1969 ble denne bygd ut til åtte baner, og dekket ble endret til helårsdekke. Hovedtribunen ble revet i 1973, og ble gjenoppbygd til 1975. Friidrettsstevnet Prefontaine Classic ble etablert i 1973, under navnet «Hayward Field Restoration Meet», for å samle inn penger til ny tribune på vestsiden av banen. Banen ble endret til metriske mål i 1987, da banens lengde ble endret fra 440 yards (402,3 meter) til 400 meter, samtidig som svingene ble tilpasset internasjonale standarder.
Stadionet ble renovert i 2004, og den ble revet på nytt i 2018, for å renoveres fram til 2020. Det første stevnet som ble arrangert på det nyrenoverte stadionet var collegestevnet Hayward Premiere 2. april 2021.
USA-mesterskapet i friidrett og NCAA-mesterskapet i friidrett har vært arrangert på Hayward Field en rekke ganger, og Junior-VM i friidrett 2014 ble arrangert her, og fra 15. til 24. juli ble VM i friidrett 2022 avholdt.
Referanser
<References />
Gustav Adolf von Götzen
Gustav Adolf von Götzen (født 12. mai 1866 i Glatz i Preussen (dagens Polen), død 1. desember 1910 i Hamburg) var en tysk greve, oppdagelsesreisende og guvernør i Tysk Øst-Afrika fra 1901 til 1906. Han var den andre europeeren som besøkte Rwanda, etter Oskar Baumann, og den første som reiste gjennom hele landet da han mellom 1893 og 1894 ledet en ekspedisjon gjennom Sentral-Afrika fra Tanganyika til Kongo.
Liv og virke
Götzen ble født på Scharfeneck-slottet i Glatz i datidens kongeriket Preussen (i dag en del av Polen) i 1866. Han studerte jus ved universitetene i Paris, Berlin og Kiel mellom 1884 og 1887. Götzen ble deretter med i militæret, og ble i 1887 løytnant i det andre Garde-Ulanen-regimentet. Götzen ble sendt til den tyske ambassaden i Roma i 1891. Samme år gjennomførte han en jakttur til Kilimanjaro-området i Øst-Afrika.
I 1893 ledet Götzen sammen med Georg og Prittwitz og Hermann Kersting en ekspedisjon på over 600 menn gjennom Rwanda, som på den tiden var isolert og uutforsket. Ekspedisjonen la ut fra byen Pangani på kysten av Tanganyika (dagens Tanzania) den 21. desember 1893. Etter et langt opphold ved en katolsk misjonsstasjon ved Ushirombo, fortsatte han med en mindre ekspedisjon på rundt 360 mann. Den 2. mai 1894 krysset Götzen Kageraelva, og ble den andre europeeren til å sette fot i kongeriket Rwanda etter østerrikeren Oskar Baumann i 1892. Götzens ekspedisjon fortsatte rett gjennom Rwanda, og den 30. mai kom de fram til kongepalasset i Nyanza, hvor han traff kongen (mwami), Kigeli IV Rwabugiri. Ekspedisjonen fortsatte videre vestover gjennom kongeriket, og kom omsider fram til Kivusjøen. Etter å ha nådd Virungafjellene, bestemte Götzen seg for å fortsette videre gjennom jungelen i Kongo, hvor ekspedisjonen fulgte Kongoelva ned til Atlanterhavskysten.
I januar 1895 kom Götzen tilbake til Tyskland, og han arbeidet deretter som militærattaché i Washington, D.C. i USA fra 1896 til 1898. Etter å ha returnert til Tyskland igjen ble han med i generalstaben i hæren i Berlin, hvor han ble forfremmet til kaptein i 1900. Götzen ble i mars 1901 utnevnt til guvernør i Tysk Øst-Afrika på grunn av sin omfattende erfaring i Afrika.
Lokalbefolkningen i kolonien hadde siden 1880- og 1890-årene gjort opprør mot det tyske kolonistyret, og som guvernør måtte Götzen takle utbruddet av maji-maji-opprøret i 1905, som oppsto som en respons mot tyske regler som ville tvinge befolkningen til å dyrke bomull som skulle eksporteres. Opprøret spredte seg til nærmere halvparten av kolonien, og Götzen ba om forsterkninger fra Tyskland, og slo ned opprøret med makt. 15 europeiske og 389 afrikanske soldater fra Götzens tropp døde, og mellom 75,000 og 300,000 (avhengig av kildene) døde i hungersnødskatastrofen som oppsto etter opprøret.
Ettermæle
Det tyske passasjerskipet «Graf von Goetzen» ble oppkalt etter ham i 1913. Skipet ble brukt på Tanganyikasjøen under første verdenskrig, og i 1916 ble det boret i senk av tyskerne for å unngå at det ble tatt av belgiske styrker. Skipet ble hevet i 1924, og ble omdøpt til MV «Liemba» og satt tilbake i tjeneste på Tanganyikasjøen i 1927.
Et mineral beskrevet av Thure Georg Sahama og Kai Hytönen i 1957 ble kalt götzenitt etter Götzen.
Nyanza Province (Kenya)
Nyanza Province (Nyanzaprovinsen) var før 2013 en av Kenyas åtte provinser. Den ble så erstattet av fylkene Siaya, Kisumu, Homa Bay, Migori, Kisii og Nyamira.
Rally Dakar 2023
Rally Dakar 2023 er et rallyarrangement som skal arrangeres i Saudi-Arabia fra 31. desember 2022 til 15. januar 2023. Det blir fjerde gang Saudi-Arabia er vert for arrangementet.
Liste over sametingsrepresentanter i Norge 2005–2009
Dette er ei liste over sametingsrepresentanter i Norge 2005–2009. Lista omfatter alle som ble valgt til det norske Sametinget i Sametingsvalget 2005. Det ble valgt 43 representanter fordelt på tretten valgkretser.
Western Province (Kenya)
Western Province (Vestprovinsen) var før 2013 en av Kenyas åtte provinser. Den ble så erstattet av fylkene Kakamega, Vihiga, Bungoma og Busia.
Analog Science Fiction and Fact
Analog Science Fiction and Fact, tidligere Astounding Stories, er et amerikansk magasin for science fiction som har vært utgitt siden januar 1930. Den første utgiveren, Clayton Publishing Co., la ned magasinet i 1933, men ble oppkjøpt av Street & Smith Corp. allerede samme år. Magasinet var i perioden 1938-1971 redigert av John W. Campbell, som oppdaget talenter som Lester del Rey, Theodore Sturgeon, Clifford D. Simak, Isaac Asimov og L. Ron Hubbard. Campbell valgte å endre navnet til Analog i 1960.
Senere utgivere av bladet har vært Condé Nast 1962-1980, Davis Publications 1980-1992 og Dell Magazines fra 1992. Redaktørene før Campbell var Harry Bates 1930-1933 og F. Orlin Tremaine 1933-1937. Etter Campbell fulgte Ben Bova 1972-1978, Stanley Schmidt 1978-2012 og så Trevor Quachri.
En lang rekke Hugo- og Nebulapriser er tildelt fortellinger som har blitt publisert først i Analog.
Alb-Donau-Kreis
Alb-Donau-Kreis er en Landkreis i den tyske delstaten Baden-Württemberg. Kretsen ligger i den sørøstlige delen av delstaten i Regierungsbezirk Tübingen og har 197 076 innbyggere (2019).
Byer og kommuner
Alb-Donau-Kreis består av ni byer og bykommuner, og 46 landkommuner (tysk Gemeinde).
Lillian Wirak Skow
Lillian Wirak Skow (født 23. januar 1939 på Madagaskar) er en norsk forfatter. Hun er bosatt i Larvik vinterstid, og i Sandefjord om sommeren. Hun har undervist i barne-, ungdoms- og videregående skole, og var i en årrekke ansatt ved Høgskolen i Vestfold, der hun underviste i naturfag på avdeling for lærerutdanning.
I 1996 debuterte hun som forfatter med diktsamlingen Alle disse dagene.
Grand Prix Cycliste de Montréal 2012
Grand Prix Cycliste de Montréal 2012 var den tredje utgaven av sykkelrittet Grand Prix Cycliste de Montréal. Rittet ble arrangert 9. september over 17 runder på totalt 205,7 km. Rittet var det 26. rittet i UCI WorldTour denne sesongen. I tillegg til de 18 UCI ProTeams deltok Cofidis, SpiderTech-C10 og Europcar
Rittet ble vunnet av Lars Petter Nordhaug foran Moreno Moser og Aleksandr Kolobnev, med Edvald Boasson Hagen, like bak på en 5.-plass.
Business improvement district
Et business improvement district (BID) er et samarbeid mellom offentlige og private aktører i et avgrenset geografisk område, der virksomheter med ulike eiere betaler en avgift for å finansiere felles prosjekter i området. En norsk beskrivelse av fenomenet vil kunne være «gatesenter», fordi det ofte handler om å gå sammen om å gjennomføre de samme tingene som senterledelsen på et kjøpesenter gjør, men som ofte er vanskelig å få til utendørs der eierforholdene er mer fragmenterte. En annen beskrivelse er «næringsområde med forbedringsmuligheter».
Økonomi
I flere land er det lovpålagt å betale inn et bidrag til spleiselaget hvis man besitter eiendom i det avgrensede området, men i Norden er ordningene basert på frivillighet. I praksis er det derfor vanligere med innmeldingsbaserte næringsforeninger, sentrumsforeninger, gårdeierforeninger og bydelsforeninger enn formaliserte og strikt avgrensede distrikter med felles vektertjeneste i det avgrensede området og obligatorisk innbetaling basert på omsetning eller eiendomsverdi.
PGA-touren 2013
PGA-touren 2013 er den 46. sesongen av PGA-touren.
Business improvement district
Økonomi
En vanlig sats for innbetaling til et BID-område er 6 prosent av eiendomsskatten. Hvis eiendomsskatten er 5 promille av verditakst blir medlemsavgiften i BID-organisasjonen da 0,3 promille av takst, som tilsier 300 kroner per million i eiendomsverdi og 3,3 milliarder i eiendomsverdi per million til BID. Innkrevingen skjer i noen land i offentlig regi, men det vil da være å anse som skatt og dermed et spørsmål for Finansdepartementet. Betalingsmodellen basert på størrelse sikrer på en bedre måte enn flat medlemskontingent at de store aktørene i området betaler mest. Tilsvarende vil det da være naturlig med en omsetningsbasert avgift for leietakere, i den grad de ikke dekkes via avgiften fra gårdeierne. I noen grad kan også beboere være med på å finansiere en BID, i så tilfelle vil det være mer naturlig å fakturere større sameier, borettslag og velforeninger enn enkeltstående husstander. Flertallet i styret i en BID vil vanligvis være eiendomsbesitterne, og det bør alltid være lokale myndigheter i styret.
En vanlig strategiprosess for en BID vil være utvikling av en forretningsplan for en del år framover, som alle virksomheter og instanser i området får muligheten til å uttale seg om. Deretter forvaltes planen av BID-organisasjonen. Forretningsplanen vedtas med flertall, og hvordan flertall defineres kan variere. For å styrke planens tyngde kan den også vedtas i kommunestyret. Når planperioden går mot slutten vil det være naturlig å vedta plan for en ny periode, forutsatt at BID fungerer og dekker ønskede oppgaver bedre enn ved å fordele dem ut på andre aktører eller slutte med dem. I USA og Canada har rundt 99 prosent vedtatt å videreføre BID etter den første planperioden, noe som sier mye om ordningens gode effekt og popularitet.
Formål
Et annet viktig formål med å etablere BID-områder har ofte vært at handel og aktivitet i området har stagnert, mens veksten har kommet i bilbaserte kjøpesentre langs hovedveiene, netthandel og grensehandel. I de landene som har lovfestet BID som ordning har det ofte vist seg effektfullt for å få store nasjonale og internasjonale kjeder til å bidra, mens flere har valgt bort ordninger basert på frivillighet. Særlig hoteller og restauranter har tradisjonelt vært mindre aktive enn butikker, selv om alle bransjene tjener på mer aktivitet og trygghet i området.
Et vesentlig poeng med en BID er også at man kan samarbeide om anbud på tjenester som den enkelte virksomhet hver for seg vil oppnå dårligere priser på, og at man erkjenner at innendørs kjøpesentre med felles utleier har hatt noen store fordeler av samordningen sin som også handlegater og kontorområder med mer fragmenterte eierforhold bør prøve å gjenskape.
Canada
Den første kjente BID var Bloor West Village i Toronto, etablert i 1970 av lokalt næringsliv. Bare i Toronto er det nå over 80 slike soner innenfor bygrensene. Andre millionbyer som Montreal, Winnipeg og Calgary har mellom 10 og 20 soner, og i de byene hvor ordningene er tatt i bruk i full skala er det typisk ikke mer enn 30 000 til 50 000 beboere som sogner til hver BID. Mange steder har BID blitt sterke lobbygrupper som påvirker myndighetene til å investere i fortau, trær og benker og andre endringer som vurderes som nødvendige for å forbedre næringslivet i området.
Norge
Et av områdene i Norge som mest kan minne om en BID er Oslobukta, som er navnet på et samarbeid mellom de mange nyetablerte næringsaktørene på gateplanet fra Barcode og operaen i Bjørvika til tuppen av Sørenga.
Norsk Sentrumsutvikling er en medlemsorganisasjon som har engasjert seg i å gjøre BID-modellen kjent i Norge, blant annet fordi mange byer sliter med at mange butikkdrivere og gårdeiere velger å stå utenfor de samarbeid som eksisterer for å løse felles oppgaver i byområdet. NSU er overbevist om at BID er en bedre løsning enn et sentrumsarbeid basert på frivillighet.
Storbritannia
I England og Wales kom reguleringene som muliggjorde BID på plass i 2004, og året etter ble Kingston upon Thames den første. I 2014 var det 180 BID i drift i Storbritannia, og i 2018 hadde antallet passert 300. I England og Wales er det leietakerne som finansierer BID, ikke eiendomsbesitterne. For å etablere en BID må det være flertall for dette både blant antallet virksomheter og blant verdien de representerer. I Skottland er det også krav om 25 prosent valgdeltakelse blant virksomheter og verdien de representerer, men der får til gjengjeld også eiendomsbesittere delta. Reglene er ment å sikre småbedriftenes interesser. I Skottland eksisterer også BID Scotland, som er en nasjonal organisasjon som fungerer som en felles stemme inn mot myndighetene, samtidig som de enkelte BID-områdene får hjelp med å levere verdi til lokalsamfunnene sine og vekst til virksomhetene. Lokale grupper kan i Skottland få opptil en kvart million kroner i støtte til å etablere en BID. Reguleringene i Skottland er også tydelige på at BID ikke bare skal være for bykjerner, men også kan brukes i næringsparker, turistområder, landlige strøk og samarbeid innenfor enkeltbransjer som jordbruk. Det er etablert BID for over 30 skotske sentrumsstrøk og 3 næringsparker. I 2013 ble Sauchiehall Street den første BID utelukkende fokusert på virksomheter med mest vekt på kveldsøkonomi, og året etter ble Loch Ness og Inverness den første turistområde-BID. I 2016 ble det etablert en bransje-BID for East Lothians aktører innen mat og drikke.
Resten av verden
BID finnes både i Sør-Afrika, Australia, New Zealand, Singapore, Irland, Nederland, Tyskland, Albania og Serbia. I Tyskland har 6 av 16 delstater etablert nødvendig lovverk for å kunne etablere BID, og det eksisterer blant annet i Flensburg og Hamburg.
Soroca (distrikt)
Soroca er ett av Moldovas 32 distrikter. Distriktets areal er 1 043 km². I 2012 hadde Soroca 100 100 innbyggere og administrasjonssenteret ligger i byen Soroca.
Geografi
Distriktet ligger nord i landet og grenser til Ukraina i nordøst, til Transnistria i øst, til distriktene Florești i sør, Drochia i vest og Dondușeni i nordvest.
Byer og kommuner
Distriktet består av én by (Soroca) og 34 kommuner:
Parexoediceros
Parexoediceros er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Kolstad Arena
Kolstad Arena er en flerbrukshall som ligger på Saupstad i Trondheim, og er hjemmearena for håndballklubbene og. Hallen ligger lengst sør i Blisterhaugvegen og har en kapasitet på 2,500 tilskuere.
Parexoediceros
Gruppen ble beskrevet første gang av Bousfield i 1983.
Kolstad Arena
Hallen sto ferdig i 2018, samtidig som nye Heimdal videregående skole ble ferdigstilt, og ble åpnet med Kolstads eliteseriekamp mot og påfølgende konsert med Åge Aleksandersen. Kolstad er hjemmearena også for Byåsen Håndball Elite fra sesongen 2020/21.
Parexoediceros
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Elizabeth Armstrong
Elizabeth «Betsey» Armstrong (født 31. januar 1983 i Ann Arbor i Michigan) er en amerikansk vannpolospiller som deltok i de olympiske leker 2008 i Beijing og 2012 i London.
Armstrong ble olympisk mester i vannpolo under OL-2012 i London. Hun var målvakt på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA. Hun er storesøster til Maggie Steffens som også var med på laget.
Hun var også målvakt på det amerikanske vannpololaget som vant gull i Panamerikanske leker 2011 i Guadalajara i Mexico.
Liste over sametingsrepresentanter i Norge 1997–2001
Dette er ei liste over sametingsrepresentanter i Norge 1997–2001. Lista omfatter alle som ble valgt til det norske Sametinget i Sametingsvalget 1997. Det ble valgt 43 representanter fordelt på tretten valgkretser. Denne sametingsperioden ble offisielt åpnet 7. oktober 1997.
Tour de Ski 2008/09
Tour de Ski 2008/09 var den tredje utgaven av etapperennet Tour de Ski og inngikk i verdenscupen i langrenn 2008/09. Sju etapper ble arrangert mellom 27. desember 2008 og 4. januar 2009. De innledende rennene foregikk i Oberhof, og så fulgte renn i Praha, Nové Město og til slutt i Val di Fiemme.
Vinner for herrer ble Dario Cologna fra Sveits. Han vant med nesten ett minutt på Petter Northug, som knep andreplassen med knappe fire sekunder etter en spennende duell med tyske Axel Teichmann. Virpi Kuitunen fra Finland vant dameklassen, og det ble dobbelt finsk med Aino-Kaisa Saarinen på andre. Slovenske Petra Majdič kom på tredjeplass.
Tor-Arne Hetland fra Norge og Petra Majdič fra Slovenia vant sprinttrøyene.
Kvinner
===Prolog - 27. desember; 2,5 km fristil, individuell start; Oberhof, Tyskland===
===Etappe 2 - 28. desember; 10 km klassisk, jaktstart; Oberhof, Tyskland===
===Etappe 3 - 29. desember; 1 km fristil, sprint; Praha, Tsjekkia===
===Etappe 4 - 31. desember; 10 km klassisk, individuell start; Nové Město, Tsjekkia===
===Etappe 5 - 1. januar; 1 km fristil, sprint; Nové Město, Tsjekkia===
===Etappe 7 - 4. januar; 9 km fristil, jaktstart; Val di Fiemme, Italia===
Menn
===Prolog - 27. desember; 3,75 km fristil, individuell start; Oberhof, Tyskland===
===Etappe 2 - 28. desember; 15 km klassisk, jaktstart; Oberhof, Tyskland===
===Etappe 3 - 29. desember; 1 km fristil, sprint; Praha, Tsjekkia===
===Etappe 5 - 1. januar; 1 km fristil, sprint; Nové Město, Tsjekkia===
===Etappe 6 - 3. januar; 20 km klassisk, fellesstart; Val di Fiemme, Italia===
===Etappe 7 - 4. januar; 11 km fristil, jaktstart; Val di Fiemme, Italia===
Poengberegning
Vinneren av hver etappe får 50 verdenscuppoeng, nummer to 40 poeng og tredjeplass 30 poeng, siden minker poengen med plasseringer ned til 15.-plass som gir 8 poeng. Vinnerne av Tour de Ski får 400 poeng, andreplass 320 poeng og tredje 240 poeng, ned til plass nummer 30 som får 4 poeng.
Rift Valley Province (Kenya)
Rift Valley Province (Riftdalen) var før 2013 en av Kenyas åtte provinser. Den ble så erstattet av fylkene Turkana, West Pokot, Samburu, Trans-Nzoia, Uasin Gishu, Elgeyo-Marakwet, Nandi, Baringo, Laikipia, Nakuru, Narok, Kajiado, Kericho og Bomet.
Bjarne Jullum
Bjarne Jullum (født 25. juni 1894 i Bodø, død 22. september 1973) var en norsk journalist og organisasjonsmann, politisk engasjert for Arbeiderpartiet og en periode Norges Kommunistiske Parti.
Bakgrunn
Bjarne Jullum tok middelskolen i 1910, og gikk i boktrykkerlære fra 1910 til 1914. Han deltok også på pressekurs i Oslo i 1917 og i Sverige i 1938.
Bjarne Jullum giftet seg i 1917 med Ellen Marie (Maja) Jullum (ikke av samme slekt), datter av småbruker og arbeider Johan Fredriksen Jullum og hustru Jørgine Annaniasdatter Lillebystykket i Stjørdal.
Pressen
Han begynte som faktor i Nordlands Social-Demokrat i 1914. Siden ble han redaksjonssekretær i Bratsberg-Demokraten, før han begynte i Ny Tid der han jobbet fra 1915 til 1917. Siden jobbet han i Socialdemokrafisk Pressekontor i Oslo fram til 1919, og i Arbeiderbladet fra 1919 til 1923.
Fagforeningsvirke
Han var et aktivt organisasjonsmenneske, og var sekretær i Bodø sosialdemokratiske forening fra 1910, sekretær og formann fra 1912 til 1914. I Bodø var han også formann i byens typografforening fra 1913 til 1914. I hovedstaden var han styremedlem i Oslo Arbeidersamfunn fra 1918 til 1919, og nestformann i Oslo distrikt av Norges Socialdemokratiske Ungdomsforbund fra 1917 til 1918.
Til NKP, så AP
Ved den store partisplittelsen i 1923 fulgte Erichsen fløyen som støttet Kominterns linje, og ble med i det nye Norges Kommunistiske Parti. Fra 1923 til 1926 arbeidet han i NKPs hovedorgan Norges Kommunistblad. I årene 1924 til 1926 var han også formann for NKP i Aker, og satt i Akers herredsstyre og formannskap fra 1923 til 25.
I 1927 redigerte han avisen Tidens Krav i Kristiansund, før han igjen begynte i Arbeiderbladet i 1928. Der ble han fram til 1964, og var fungerende redaktør i de dramatisk, første krigsmånedene april - september 1940.
Jullum deltok i styrer, representantskap og forstanderskap i en rekke organisasjoner og bedrifter: Ullevål Samvirkelag, Oslo Havebyselskap, Akers Sparebank, Norges Kooperative Landsforening, Akers Arbeiderparti, Oslo Journalistklubb, Norsk Presseforbund, Akers ligningsnevnd, Holmenkollbanen, Norsk Folkeferie, Tiden Norsk Forlag, NKLs Tobakksfabrikk A/S, Radiofabrikken Prior A/S, Termolux A/S i Skien, Samvirke, Nye Norske Forsikringsselskapet og Samvirkebanken A/S.
Annika Dries
Annika Dries (født 10. februar 1992 i San Diego i California) er en amerikansk vannpolospiller som deltok i de olympiske leker 2012 i London.
Dries ble olympisk mester i vannpolo under OL-2012 i London. Hun var med på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA.
Hun var også med på det amerikanske vannpololaget som vant gull i Panamerikanske leker 2011 i Guadalajara i Mexico.
Lyrikkåret 1921
Lyrikkåret 1921 er en oversikt over utgivelser, hendelser, prisvinnere og avdøde personer med tilknytning til lyrikk i 1921.
Courtney Mathewson
Courtney Mathewson (født 14. september 1986 i Orange i California) er en amerikansk vannpolospiller som deltok i de olympiske leker 2012 i London.
Mathewson ble olympisk mester i vannpolo under OL-2012 i London. Hun var med på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA.
Hun var også med på det amerikanske vannpololaget som vant gull i Panamerikanske leker 2011 i Guadalajara i Mexico. Hun tok gull under Sommer-OL 2016.
Mumias
Mumias er en by i Kakamega fylke i Kenya. Byen hadde en befolkning på 116 358 ved folketellingen i 2009. Mumias var administrasjonssenter i det tidligere Mumias District. Byen har veiforbindelse til Kakamega og Buchinga i øst, Busia i vest, Bungoma i nord og Butere i sør.
Byen var tidligere kjent som Lureko før den endret navn til Mumias.
Thomas Pelham-Holles, 1. hertug av Newcastle
Thomas Pelham-Holles, hertug av Newcastle-upon-Tyne og Newcastle-under-Lyne, (født 21. juli 1693 i London, død 17. november 1768 i London) var britisk politiker (whig). Han var statsminister i Storbritannia fra 1754 til 1756 og fra 1757 til 1762. Sammen med sin bror Henry Pelham (1696–1754) dominerte han britisk politikk i det meste av regjeringstiden til George II.
Bakgrunn
Pelham (senere Pelham-Holles) var eldste sønn av Thomas Pelham, baron Pelham av Laughton. Han var den åttende av elleve søsken og hadde to brødre. Han etterfulgte sin bror Henry Pelham, som statsminister.
Han ble utdannet ved Westminster School and Clare Hall, Cambridge, men tok ingen eksamen. Det var vanlig å stå over eksamen i den samfunnsklassen han tilhørte.
Eiendomsbesitter og utnevnelse til hertug
I 1711 arvet han Holles og Clare- eiendommene i Middlesex, Nottinghamshire og Lincolnshire fra sin onkel, hertug av Newcastle upon Tyne. Pelham la deretter sin onkels navn Holles til sitt eget, men da han ikke var rett nedstigende mannlig arving, fikk han ingen hertugtittel.
Han arvet imidlertid i 1712 sin fars tittel som baron og i tillegg store eiendommer. På dette tidspunktet eide Pelham-Holles eiendommer i elleve grevskaper (counties), blant annet Sussex. Dette medførte stor innflytelse over en rekke valgdistrikter.
Politisk karrière
Pelham-Holles var medlem av whigpartiet og holdt en rekke politiske verv gjennom sin karrière. Han ble gjerne kalt «hubble-bubble» som følge av at han hadde det travelt med alt han gjorde. Han var Lord Chamberlain (1717-1724), Secretary of State for the South (innenriks) (1724-1748) og Secretary of State for the North (1748-1754). Han var i realiteten utenriksminister og forsvarsminister fra 1730 til 1754, og styrte blant annet saker som krigen mot Spania (Krigen om ørene til Robert Jenkins) og den andre fredstraktaten i Aachen.
Pelham-Holles hadde et anstrengt forhold til George II. Ved en anledning medførte kongens dårlige engelsk at Pelham-Holles mistrodde ham for å ha utfordret ham til duell.
I 1717 ble Pelham-Holles gitt i oppdrag å overvåke teatrene i landet. Han sensurere ethvert skuespill og tekstforfatter som kunne oppfattes som kritisk til huset Hannovers fortsatte makt i landet eller til wighpartiets regjering.
Han ble den første statsminister som tilbrakte hele sin parlamentariske karrière i Overhuset, etter at han inntok sin plass der like etter å ha fylt 21 år. Han var leder av Overhuset fra februar 1748 til november 1756 og deretter igjen fra juli 1757 til mai 1762.
Familie
Pellam-Holles giftet seg i 1717 med Henrietta Godolphin (død 1776). Hertugen var meget glad i sin hustru, men hun var ved dårlig helse og paret fikk ingen barn som overlevet dem.
«Folkvang»
«Folkvang» var en bark som ble bygget i Drammen i 1864. Etter ferdigstillelse ble skipet videresolgt til Ths. S. Falck i Stavanger.
Jamie T
Jamie Alexander Treays (født 8. januar 1986), bedre kjent som Jamie T, er en engelsk sanger og låtskriver fra Wimbledon, Sør-London. Jamie T er for tiden signert til Virgin Records, men har utgitt hans Betty and the Selfish Sons EP på sin egen Pacemaker Records plateselskap. Hans backingband er the Pacemakers, og de har nylig turnért, reklamert, og avgitt materiale som «Jamie T og Pacemakers».
I 2014, slapp Jamie sitt første album på over fem år, med tittelen Carry on the Grudge. Siden da har han utgitt EP Magnolia Melancholia, og i september 2016 ble albumet Trick  utgitt.
Kami Craig
Craig ble olympisk mester i vannpolo under OL-2012 i London. Hun var med på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA.
Jamie T
Musikalsk stil
Han har blitt kalt «one man Arctic Monkeys». Canvas magazine har beskrevet ham som «the bastard lovechild of Billy Bragg and Mike Skinner doing his best Joe Strummer impression»..
Lyrikkåret 1913
Lyrikkåret 1913 er en oversikt over utgivelser, hendelser, prisvinnere og avdøde personer med tilknytning til lyrikk i 1913.